Лета для У.Ф.Нікалаюка — гэта не толькі час для адпачынку. Штогод у ліпені—жніўні Уладзімір Фёдаравіч дапамагае ААТ “Рыта” ва ўборцы ўраджаю. З пачаткам жніва ён выйшаў у поле на зернеўборачным камбайне “Палессе”. Прафесіяналізм і вопыт У.Ф.Нікалаюка дапамагаюць убіраць без страт нават “экстрэмальныя” палеткі. Уладзімір Фёдаравіч ва ўсім любіць дысцыпліну і парадак, працуе адказна і з усведамленнем важнасці той справы, якую робіць.